**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 151**

(protokols Nr. 6, 35. p.)

**Par līdzfinansējuma piešķiršanu biedrībai “Aronas pīlādzis” dalībai LEADER projektu konkursā Sabiedrības īstenotas aktivitātes**

Madonas novada pašvaldībā saņemts biedrības “Aronas pīlādzis” iesniegums (reģistrēts Madonas novada pašvaldībā 26.02.2025 ar Nr. 2.1.3.1/25/803) ar lūgumu piešķirt līdzfinansējumu dalībai LEADER projektu konkursā 10% apmērā no kopējām projekta izmaksām.

Biedrība “Aronas pīlādzis” plāno iesniegt projekta “Brīvā laika pavadīšanas iespēju dažādošana Aronas pagastā” pieteikumu Madonas novada fonda izsludinātajā LEADER projektu konkursā projekta „ Sabiedrības īstenotas aktivitātes”. Kopējā projekta izmaksu summa ir EUR 12000.00 (Divpadsmit tūkstoši *euro*, 00 centi), nepieciešamā līdzfinansējuma summa ir EUR 1200.00 (viens tūkstotis divi simti *euro*, 00 centi).

Projekta ietvaros plānots iegādāties aprīkojumu Mūzikas istabai, interaktīvos spēļu galdus, lielformāta spēles, kā arī aprīkojumu dažādu prasmju nostiprināšanai. Iegādātais aprīkojums būs pieejams ikvienam pagasta iedzīvotājam.

Noklausījusies sniegto informāciju, ņemot vērā 12.03.2025. Uzņēmējdarbības, teritoriālo un vides jautājumu komitejas un 18.03.2025. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt biedrībai “Aronas pīlādzis” līdzfinansējumu dalībai LEADER projektu konkursā “Sabiedrības īstenotas aktivitātes” EUR 1200.00 (viens tūkstotis divi simti euro, 00 centi) apmērā, bet ne vairāk kā 10% no kopējās tāmes summas, projekta apstiprināšanas gadījumā.
2. Līdzfinansējumu piešķirt no Attīstības nodaļas 2025. gada budžeta pozīcijas “Atbalsts nevalstiskajām organizācijām”, kods: 1501.14

Domes priekšsēdētājs A.Lungevičs

*A. Noviks 28378298*